Kifaa cha kujipimia Ukimwi

Naibu Waziri wa Afya Dokta Faustine Ndugulile amesema Tanzania ni moja ya nchi ambazo zimekubali na kuridhia malengo ya dunia yanayojulikana kama 90-90-90, ikimaanisha kwamba asilimia 90 ya Watanzania wanaoishi na virisi vya ukimwi kuweza kupimwa na kutambua hali yao ya maambukizi.

Asilimia 90 ya wale waliopimwa waweze kufikiwa na kupata dawa, asilimia 90 ya wale watakaopata dawa kuweza kufubaza virusi vya ukimwi.

Hata hivyo amesema yote hayo kuweza kufanikiwa kikamilifu inategemea na asilimia 90 ya kwanza ya watu kupima na kujitambua afya zao.

Naibu Waziri wa Afya ameeleza kuwa mabadiliko hayo ya sheria kuhusu ukimwi yamekuja pia kutokana na changamoto zilizopo za upimaji wa virusi vya ugonjwa huo.

''... Changamoto imekuwa wanaume wengi hawajitokezi kupima kwa sababu ya uoga na vitu vingine, lakini takwimu pia zinaonesha kuwa maambukizi mengi mapya kwa sasa ni kwa vijana. 

Asilimia 40 ya maambukizi mapya ni vijana, ambako katika hiyo asilimia 40, 80 ni wasichana''.

Naibu Waziri wa Afya wa Tanzania anasema kutokana na changamoto hizo, ndio maana serikali ikaona umuhimu wa kuja na njia mpya, ikiwemo kuruhusu mtu kuweza kujipima mwenyewe.

Hata hivyo, amesema ili mtu kuanza kutumia dawa atahitaji kujithibitisha tena kwa kwenda kupima katika kituo cha afya.

Unaweza kusoma pia:

Awali upimaji wa virusi vya ukimwi ulikuwa lazima ufanyike vituo vya afya na mpimaji lazima awe muhudumu wa afya.

Aidha Dokta Ndugulile amesema kwa kuanzia kutakuwa na maeneo maalumu ambayo watu wataweza kununua vipimo hivyo, huku wauzaji wakiwa wamepata utaalamu na elimu ya kutosha na kwamba mnunuzi atapewa pia elimu na ushauri nasaha na utaratibu unaofuata baada ya kupima.

Vifaa cha kujipimia virusi vya ukimwi vinategemewa kuanza kuuzwa katika maduka ya dawa kama vipimo vya kupima ujauzito.

Aidha amesema lengo la baadaye ni kuweka katika maduka ya dawa na kuuzwa kama vipimo vingine kama vile cha kupima ujauzito.

Hata hivyo ipimaji binafsi hautaruhusiwa kwa vijana wa umri wa miaka 15, kutokana na... \n\nNipe kichwa kizuri cha makala hapo juu.
Je, taifa hilo litaweza kupata takwimu sahihi ya watu wenye virusi vya ukimwi?